एंटी नेशनल कहे जाने पर इस बॉलीवुड एक्टर का फूटा गुस्सा, Tweet कर बोले- मेरे पुराने वीडियो को एडिट करके...  
खुद को एंटी नेशनल कहे जाने पर बॉलीवुड एक्टर को आया गुस्सा
एक्टर ने ट्वीट कर ट्रोलर्स को लगाई फटकार
प्रकाश राज का ट्वीट हुआ वायरल
साउथ सिनेमा से बॉलीवुड तक में अपनी दमदार पहचान बनाने वाले प्रकाश राज (Prakash Raj) सोशल मीडिया पर खूब सुर्खियां बटोर रहे हैं. दरअसल, हाल ही में उन्होंने फेक न्यूज फैलाने वालों और उन्हें एंटी नेशनल व एंटी हिंदू कहे जाने वालों को लेकर ट्वीट किया है, जिसमें उन्होंने ऐसे लोगों पर अपना गुस्सा उतारा है जो किसी वीडियो को एडिट कर उन्हें गलत साबित करने की कोशिश में लग जाते हैं. प्रकाश राज का यह ट्वीट सोशल मीडिया पर खूब वायरल हो रहा है, साथ ही लोग इस पर जमकर अपना रिएक्शन दे रहे हैं. 

When you QUESTION THEM for POLITICISING RELIGIOUS BELIEFS ..They will pick up an OLD interview of yours EDIT it,twist WHAT YOU SAID.. create FAKE NEWS.. spread it to DEFAME you..then TROLL you branding as ANTI NATIONAL / ANTI HINDU to SILENCE YOU.. do we see the trap #justasking

प्रकाश राज (Prakash Raj) ने अपने ट्वीट में लिखा, "जब वह आपके धार्मिक विश्वास पर राजनीति करने के लिए सवाल उठाते हैं. वह आपके किसी पुराने इंटरव्यू का वीडियो लेकर उसे एडिट करते हैं और उसे संपादित करते हैं. जो आपने बोला है, उससे छेड़खानी करते हैं, गलत अफवाहें फैलाते हैं. उसके बाद आपको चुप कराने के लिए आपको एंटी नेशनल या एंटी हिंदू कहते हैं. क्या हम इस जाल को देख सकते हैं?" बता दें कि कुछ ही दिनों पहले बॉलीवुड एक्टर प्रकाश राज का एक वीडियो वायरल हुआ था, जिसमें वह रामलीला पर अपने विचार पेश करते दिखाई दे रहे थे. लेकिन अपने इस वीडियो को लेकर प्रकाश राज काफी ट्रोल हुए थे, जिसपर अब उन्होंने ट्वीट कर करारा जवाब दिया है. 
बता दें कि एक्टर प्रकाश राज (Prakash Raj) हर सामसायिक मुद्दे पर अपनी बात रखते हैं. 54 साल के प्रकाश ने अपने एक्टिंग करियर की शुरुआत स्टेज शो से की थी. इसके बाद प्रकाश राज ने बैक-टू-बैक 300 स्टेज शो किए थे. कन्नड़ टेलीविजन इंडस्ट्री में काम करने के बाद उन्होंने साउथ की फिल्म इंडस्ट्री में अपनी किस्मत आजमाई. उनकी एक्टिंग से लोग काफी प्रभावित हुए, जिससे उन्हें पहचान मिली.